Diari Oficial de la Generalitat Valenciana


Sumari del DOGV 6122, del 14-10-2009 (2009/11484)

RESOLUCIÓ de 17 de setembre de 2009, de la Direcció General d'Empreses Agroalimentàries i Desenvolupament del Medi Rural, per la qual s'autoritza la modificació de les instal·lacions de l'establiment d'aqüicultura marina amb número de registre 014, granja marina en terrenys de domini públic maritimoterrestre davant del terme municipal d'Altea (Alacant), que pertany a Basademar, SL.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6122

Data del DOGV
:   14-10-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/11627


Data del document
:   17-09-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * empresa privada

RESOLUCIÓ de 17 de setembre de 2009, de la Direcció General d'Empreses Agroalimentàries i Desenvolupament del Medi Rural, per la qual s'autoritza la modificació de les instal·lacions de l'establiment d'aqüicultura marina amb número de registre 014, granja marina en terrenys de domini públic maritimoterrestre davant del terme municipal d'Altea (Alacant), que pertany a Basademar, SL. [2009/11983]  
Vista l'OM amb data 3 d'abril de 2000, del Ministeri de Medi Ambient, per la qual es va atorgar a Basademar, SL, la concessió per a ocupar una superfície de 127.433 metres quadrats de fons marins de domini públic maritimoterrestre (aigües interiors) per a la instal·lació d'una granja marina per a cultiu d'orada i llobarro davant del terme municipal d'Altea (Alacant).  
Vista la Resolució de 19 d'abril de 2000, de la Direcció General de Pesca i Comercialització Agrària, per la qual s'autoritza a Basademar, SL, la instal·lació d'un establiment de granja marina (amb número de registre 014) en terrenys de domini públic maritimoterrestre davant del terme municipal d'Altea (Alacant).  
Vista l'OM amb data 14 de febrer de 2004, del Ministeri de Medi Ambient, per la qual es va atorgar a Basademar, SL, la concessió per a ocupar una superfície de 263.059 metres quadrats de fons marins de domini públic maritimoterrestre (aigües interiors) amb destinació a l'ampliació de la concessió atorgada per mitjà de l'OM de 3 d'abril de 2000, per a la instal·lació d'una granja marina per a cultiu d'orada i llobarro davant del terme municipal d'Altea (Alacant).  
Vista la Resolució de 3 de març de 2004, de la Direcció General de Pesca, per la qual s'autoritza a Basademar, SL, l'ampliació de la instal·lació (amb número de registre 014) d'un establiment de granja marina en terrenys de domini públic maritimoterrestre davant del terme municipal d'Altea (Alacant).  
Vista l'OM amb data 5 de setembre de 2006, del Ministeri de Medi Ambient, per la qual es va atorgar la pròrroga de la concessió atorgada a Basademar, SL per mitjà de l'OM de 3 d'abril de 2000, i modificada per mitjà de l'OM de 19 de febrer de 2004.  
Vista la Resolució de 7 de setembre de 2006, de la Direcció General de Costes, en què es va emetre informe favorable sobre la modificació de la concessió atorgada a Basademar, SL per mitjà de l'OM de 3 d'abril de 2000, modificada per mitjà de l'OM de 19 de febrer de 2004, consistent en la instal·lació de quatre gàbies auxiliars sense augment de la producció ni de l'ocupació de terrenys de domini públic maritimoterrestre.  
Vista la Resolució de 27 de setembre de 2006 de la Direcció General de Pesca i Alimentació, per la qual es va autoritzar a Basademar, SL la instal·lació de 4 gàbies auxiliars en l'establiment de granja marina amb número de registre 014.  
Vista la sol·licitud presentada per Basademar, SL, el 2 de maig de 2008 de modificació no substancial de les instal·lacions, consistent en la substitució de 14 gàbies de 25 metres de diàmetre per 14 gàbies de 28,60 metres de diàmetre, així com la incorporació d'ús de xarxes de Dyneema, sense modificar la superfície de la concessió ni augmentar la producció autoritzada.  
Vista la Resolució de 12 de maig de 2009, de la Direcció General de Sostenibilitat de la Costa i el Mar, del Ministeri de Medi Ambient i Medi Rural i Marí, per la qual s'emet informe favorable sobre la modificació no substancial de les instal·lacions.  
Vista la proposta d'autorització, amb data 24 d'agost de 2009, de la Direcció Territorial d'Alacant de la Conselleria d'Agricultura, Pesca i Alimentació, per a la modificació no substancial, sol·licitada per Basademar, SL, de les instal·lacions d'aqüicultura sense augment de producció i sense variació en la superfície ocupada per la concessió.  
Vist l'informe favorable de l'Àrea de Pesca, Indústries i Cooperativisme, resolc:  
Primer  
Autoritzar la modificació consistent en la substitució de les 14 gàbies de 25 metres de diàmetre autoritzades per 14 gàbies de 28,6 metres de diàmetre, amb incorporació de l'ús de xarxes Dyneema, sense variar la producció autoritzada ni la superfície d'ocupació de domini públic maritimoterrestre, 263.059 metres quadrats.  
Segon  
Les obres es realitzaran d'acord amb el «Proyecto per a la modificación no sustancial de la Granja Marina Basademar, SL», subscrit al febrer de 2008 per l'enginyer tècnic naval Rafael Hortelano Puerta i visat el 4 de març de 2008 pel col·legi professional corresponent (visat núm. 09/08).  
Tercer  
Es compliran les condicions i prescripcions següents:  
- Resolució de declaració d'impacte ambiental, de la Conselleria de Medi Ambient, de 2 de febrer de 1999.  
- Resolució de concessió d'ocupació de domini públic de 3 d'abril de 2000, del Ministeri de Medi Ambient, OM de 14 de febrer de 2004 i OM de 5 de setembre de 2006.  
- Resolució de 19 d'abril de 2000, de la Direcció General de Pesca i Comercialització Agrària, Resolució de 3 de març de 2004, de la Direcció General de Pesca, i Resolució de 27 de setembre de 2006, de la Direcció General de Pesca i Alimentació.  
- Resolució de 12 de maig de 2009, de la Direcció General de Sostenibilitat de la Costa i el Mar, del Ministeri de Medi Ambient i Medi Rural i Marí.  
- Efectuar una relació de cada una de les vendes efectuades, amb indicació de la data i el lloc de venda, espècie comercialitzada, quilograms i preu.  
Quan els productes es transporten per a la venda a un lloc diferent del lloc de cria, els productes hauran d'anar acompanyats d'un document de transport expedit pel productor on s'especifique la informació anterior.  
La informació indicada en els dos paràgrafs anteriors serà remesa pel titular de l'establiment de producció, en suport informàtic, format de fitxer normalitzat, a la direcció territorial de la Conselleria d'Agricultura, Pesca i Alimentació durant la primera setmana del mes següent a què es referixen les dades.  
Quart  
La modificació s'ajustarà en tot moment al projecte presentat. Qualsevol variació haurà de ser comunicada a la Conselleria d'Agricultura, Pesca i Alimentació per a l'autorització corresponent.  
Cinqué  
L'inici i la finalització de les obres es comunicaran a la direcció territorial de la Conselleria d'Agricultura, Pesca i Alimentació, i per a iniciar l'explotació serà necessària la inspecció prèvia de les instal·lacions per part dels servicis tècnics de la Conselleria.  
Sisé  
Els organismes competents podran inspeccionar la marxa de les obres a realitzar, com també el funcionament de l'establiment, i el titular està obligat a franquejar l'entrada als inspectors i tècnics corresponents.  
Seté  
L'incompliment de les normes que s'establixen ací se sancionarà administrativament d'acord amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.  
Huité  
Este establiment queda afectat el que s'establix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i ha de notificar a la direcció territorial de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques com de les que en formen part.  
b) El cessament de l'activitat.  
c) Les ajudes públiques concedides a l'establiment amb indicació de la seua finalitat.  
d) Els canvis de domicili o raó social i del número d'identificació social.  
La present resolució no posa fi a la via administrativa i contra esta es pot interposar un recurs d'alçada davant del secretari autonòmic de la Conselleria d'Agricultura, Pesca i Alimentació en el termini d'un mes comptador des del dia de la notificació de la resolució, d'acord amb les disposicions dels articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 de setembre de 2009.- La directora general d'Empreses Agroalimentàries i Desenvolupament del Medi Rural: Amparo Montoro Blasco.